Седем смели и талантливи жени реализират изложба 
по наболялата напоследък тема за имиграцията
Талантливата българска художничка Паола Минекова, заедно със шест свои млади колежки, смело поставят въпроса „Къде е домът?“. На 11 октомври 2013г в Български културен институт – Лондон, ще се открие изложбата: „Home: Contemporary Female Masters“, с любезното съдействие на директора на института Светла Дионисиева. Авторките са представителки от цял свят, свързани с Великобритания, в разцвета на тяхната кариера, които работят в различни сфери на изящните изкуства – от живопис до художествената фотография, инсталация и видео. 
Както самата организаторка Паола Минекова каза: „Нашето женско поколение може да няма всички отговори по въпроса как влияе миграцията на жените, но сме готови да го повдигнем“. И точно това правят. Седем изключителни млади таланта, представителки на различни точки на света - Европа, Близкия Изток, Америка и Африка, застават и ни показват опита, който имат в установяването и изграждането на елементите на това, което се възприема като "дом", където и да се намираме по света .
Концепцията на творбите, включени в изложбата и интернационалният й полъх, поставят въпрос по две важни теми – тези за еманципацията на жените и наболялата напоследък тема за имиграцията. Експозицията е поставена два месеца, преди да паднат ограниченията за работа на българи и румънци във Великобритания. Самите експонати са сякаш през погледа на съвременната жена и това как тя вижда връзката си със своя дом днес, в ерата на пост феминизма, глобализацията и мигновените комуникации.  
Паола, която ще покаже собствени работи по време на изложбата, заедно с колегите си художници, е вдъхновена да излезе с тази концепция от собствените си преживявания. Тя живее в България, Израел, САЩ и Холандия, преди да се премести в Лондон през 2008 година. Като признание за безспорните й качества, е поканата да нарисува слона на Инту, както и мозайка в Института на образованието, University of London. Останалите художнички, участващи в изложбата са:

Даяна Али (родена във Великобритания, от бангладешки произход)

Минна Георгиева, България (родена в Етиопия, отраснала в  България, живее в Лондон)

Каролайн Ъндърууд, Великобритания (живяла в Саудитска Арабия)

Малика Скали, Мароко/Австрия

Тамар Лев Он, Израел

Тина Мамозът, САЩ

Всяка една от тези млади и талантливи авторки е отдала творбите си за идея, която вълнува дълбоко не само тях, но и резонира в много жени по света:

„Като колектив от жени художнички от различни точки на света, от емигрантските семейства и от различни етноси, ние сме продукт на едно поколение от жени, което за първи път в историята имат възможност да направят своя собствен избор, независимо откъде идваме и какво останалата част от света мисли за това. Макар и да нямаме всички отговори, ние сме уникално подготвени да повдигнем важни въпроси за ролята на съвременната жена в един глобализиран свят.“

